Diari Oficial de la Generalitat Valenciana


Sumari del DOGV 3879, del 16-11-2000 (2000/9110)

Notificació de la Resolució del president executiu de l'Agència Valenciana del Turisme, de data 6 d'octubre de 2000, que no admetia el recurs de revisió interposat pel senyor Francisco Mendoza Valero, dictada en l'expedient sancionador 70/99-A.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3879

Data del DOGV
:   16-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9110


Organisme emissor
:   Agència Valenciana del Turisme

Tipus de document
:   Anunci

Notificació de la Resolució del president executiu de l'Agència Valenciana del Turisme, de data 6 d'octubre de 2000, que no admetia el recurs de revisió interposat pel senyor Francisco Mendoza Valero, dictada en l'expedient sancionador 70/99-A. [2000/M9110]
  
Per no haver estat possible notificar de forma personal i directa a l'interessat la Resolució del president executiu de l'Agència Valenciana del Turisme, de data 6 d'octubre de 2000, que no admetia el recurs de revisió interposat pel senyor Francisco Mendoza Valero, com a titular de l'Hotel Residència Playa, dictada en l'expedient sancionador 70/99-A incoat al senyor Francisco Mendoza Valero com a titular de l'Hotel Residència Playa, es publica en el Diari Oficial de la Generalitat Valenciana a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 30 d'octubre de 2000.- El president executiu: Roc Gregori i Aznar.
  
Amb data 6 d'octubre de 2000 el president executiu de l'Agència Valenciana del Turisme ha dictat la següent resolució:
  
Resolució del president executiu de l'Agència Valenciana del Turisme per la qual no s'admet el recurs de revisió interposat pel senyor Francisco Mendoza Galera com a titular de l'Hotel Residència Playa.
  
Vist el recurs extraordinari de revisió interposat pel senyor Francisco Mendoza Galera com a titular de l'establiment Hotel Residència PLAYA, situat a l'avinguda de Jovellanos, 1 d'Alacant, contra la Resolució sancionadora del cap del Servei Territorial de Turisme d'Alacant de 28 de setembre de 1999.
  
Fets
  
1. El cap del Servei Territorial de Turisme d'Alacant en la resolució sancionadora citada, va imposar al senyor Francisco Mendoza Galera com a titular de l'establiment Hotel Residència Playa, d'Alacant, la sanció de multa de 50.000 pessetes (300,51 euros) per infracció a l'article 50.3 de la Llei 3/1998 (càrrec primer) en no comunicar el canvi de titularitat de l'establiment a l'administració turística; sanció de multa de 100.000 pessetes (601,01 euros) per infracció a l'article 51.15 de la mateixa llei (càrrec segon) en no donar la publicitat suficient als preus de tots els serveis de l'establiment; sanció de multa de 50.000 pessetes (300,51 euros) per infracció a l'article 50.2 de la mateixa llei (càrrec tercer), en no posar a disposició de la Inspecció de Turisme el llibre registre d'entrada de viatgers; sanció de multa de 50.000 pessetes (300,51 euros) per infracció a l'article 50.2 de la mateixa llei, en no facilitar als clients targeta d'entrada amb totes les especificacions assenyalades legalment (càrrec quart); i sanció de multa de 50.000 pessetes (300,51 euros) per infracció a l'article 51.15 de la mateixa llei (càrrec cinqué), en no anunciar en lloc visible i de fàcil lectura per als clients l'existència de fulls de reclamacions, les circumstàncies dels quals consten en la citada resolució i es donen per reproduïts.
  
2. Contra la resolució sancionadora del cap del Servei Territorial de Turisme d'Alacant, de data 28 de setembre de 1999, el senyor Francisco Mendoza Galera, titular de l'Hotel Residència Playa, d'Alacant, va interposar un recurs extraordinari de revisió, que va tenir entrada en el Servei Territorial de Turisme d'Alacant, el dia 20 de març de 2000, basant-se en les següents al·legacions que a continuació de forma succinta s'exposen:
  
- Que mai no ha estat titular de l'Hotel Playa al qual es refereix la citada sanció i que tot és degut a un malentés el dia de la inspecció en què ell no estava present, encara que actuava d'encarregat d'aquest com a treballador de l'empresa Artaxexes, SL. A l'igual que ho va fer en altres establiments de la citada anteriorment: Centro Comercial Fontana Local 25, (24 hores), Centro Comercial Fontana Local 26, Tortillería Fontana, i són les primeres notícies que té de la notificació de la sanció, després de la inspecció.
  
- Que presta els seus serveis en l'empresa Artaxexes des de març de 1997 fins a febrer de 1999.
  
- Que adjunta contracte laboral, certificat de vida laboral, sentència de comiat (en el qual hi va haver proves testificals com ara que treballava per a l'empresa en el mencionat hotel), còpia del taló nominatiu expedit per l'empresa a l'amo de l'hotel com a part del pagament de l'acord al qual ambdós van arribar verbalment, en espera de formalitzar contracte que no va arribar a produir-se per incompliment de l'empresa per a la qual ell treballava i que està en el seu poder per fer-ho ell efectiu amb els ingressos de l'hotel, per encàrrec de l'administrador d'aquesta Artur Osipov.
  
- Que durant aquests dies ha intentat localitzar l'amo de l'hotel perquè aquest corroborara el que s'ha dit anteriorment, cosa que ha estat impossible.
  
Fonaments jurídics
  
1. L'article 118 de la Llei de Règim Jurídic de les Administracions Públiques i del Procediment Administratiu Comú, quan disposa en els seus paràgrafs primer i segon:
  
«1. Contra els actes ferms en via administrativa, podrà interposar-se el recurs extraordinari de revisió davant l'òrgan administratiu que els va dictar, que també serà el competent per a la seua resolució, quan concórrega alguna de les circumstàncies següents:
  
1ª Que en dictar-los s'haguera incorregut en error de fet, que resulte dels propis documents incorporats a l'expedient.
  
2ª Que apareguen documents de valor essencial per a la resolució de l'assumpte que, encara que siguen posteriors, evidencien l'error de la resolució recorreguda.
  
3ª Que en la resolució hagen influït essencialment documents o testimonis declarats falsos per sentència judicial ferma, anterior o posterior a aquella resolució.
  
4ª Que la resolució s'haguera dictat com a conseqüència de prevaricació, suborn, violència, maquinació fraudulenta o una altra conducta punible i s'haja declarat així en virtut de sentència judicial ferma.
  
2. El recurs extraordinari de revisió s'interposarà quan es tracte de la causa primera, dins del termini de quatre anys següents a la data de la notificació de la resolució impugnada. En la resta de casos, el termini serà de tres mesos comptador des del coneixement dels documents o des que la sentència judicial va quedar ferma.»
  
Les al·legacions efectuades pel senyor Francisco Mendoza Galera, com a titular de l'Hotel Residència Playa, situat a l'avinguda de Jovellanos, 1 d'Alacant, no té cabuda en cap dels supòsits indicats en l'article 118.1r de la LRJPAC, per a l'admissibilitat del recurs extraordinari de revisió, en no haver-se incorregut en error de fet durant la tramitació de l'expedient administratiu, tal com resulta d'aquest, de la documentació aportada i de les manifestacions efectuades pel recurrent.
  
Així s'ha de fer constar que el fet que l'encausat, en la data en què es va alçar l'acta d'inspecció és empleat en la categoria professional de dependent d'Artaexes, SL l'activitat de la qual era la de tenda 24 hores, no impedeix que exercira la titularitat d'hotel, tal com va manifestar la pròpia dona del recurrent en l'acta d'inspecció número 72-98/a, de 2 de desembre de 1998, en la qual es va comprovar que encara que l'establiment estava autoritzat a nom de Bachir El Youssef, aquest s'explotava sota la titularitat del senyor Francisco Mendoza Galera, sense haver efectuat el preceptiu tràmit de comunicació a l'administració de Turisme.
  
Per consegüent, el cas present no pot ser subsumís en cap dels supòsits establits en l'article118.1ª de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina amb caràcter taxatiu les circumstàncies que han de concórrer, per a l'admissibilitat del recurs de revisió.
  
En conseqüència no es pot admetre el recurs de revisió interposat, en no tenir cabuda en cap dels supòsits legalment establits, i han de desestimar-se així mateix les al·legacions efectuades pel recurrent.
  
Resolució
  
En virtut del que disposa el Decret 45/1996 (DOGV de 28 de març de 1996), resolc:
  
No admetre el recurs de revisió interposat pel senyor Francisco Mendoza Galera, titular de l'Hotel Residència Playa, d'Alacant, contra la Resolució del cap del Servei Territorial de Turisme d'Alacant, de data 28 de setembre de 1999, i confirmar aquesta en tots els seus extrems.
  
Contra aquesta resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius d'Alacant o del domicili del recurrent, a la seua elecció, dins del termini de dos mesos, comptadors des de l'endemà de la recepció d'aquesta, d'acord amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 30 d'octubre de 2000.- El president executiu: Roc Gregori i Aznar.